[{"text_idx": "#000002", "text": "Nagu olen korduvalt maininud, meeldivad mulle va\u0308ga musoud\u2013 u\u0308ks-versus-tuhat ma\u0308ngud, milles ei pea palju mo\u0303tlema, kui sadade kaupa vastaseid maha nottida tahad. \u201cWarriors Orochi 4\u201d on u\u0308hendanud endas kaks legendaarset sama z\u030canri seeriat- \u201cSamurai Warriorsi\u201d ning \u201cDynasty Warriorsi\u201d, lisanud veel omalt poolt muid tegelasi ning ongi tegemist 176 ma\u0308ngitava tegelasega teosega. Warriors Orochi 4 arvustus uurib, kas lisaks kvantiteedile on teoses ka kvaliteeti."}, {"text_idx": "#000003", "text": "\u201cWarriors Orochi 4\u201d ei kaldu kaugele z\u030canri po\u0303hilistest omadustest ning see on ainult hea- miks muuta midagi, mis toimib? Kuid sellegipoolest leidub ma\u0308ngus huvitavaid nu\u0308ansse, mis loovad uusi elamusi. Na\u0308iteks on selles seerias vo\u0303imalik ma\u0308ngida kolme tegelasega, kes on ko\u0303ik tiimis. Lisaks nendele on ka tagarivi, keda otseselt kasutada ei saa, kui kelle roll tuleb va\u0308lja Unity Magic vo\u0303imet kasutades- tegemist on u\u0308llima ru\u0308nnakuga, millega ha\u0308vitava terve ala peal olevad vastased. Igal tegelasel on ka musou ru\u0308nnak, mis on nendele unikaalne. Peale seda on vo\u0303imalik vahetada sisse kohe teine tegelane, kes teeb enda musou ru\u0308nnakut. Selle tehnika nimi on Musou Attack Switch- u\u0308ks paljudest lisadest, mille to\u0303i endaga kaasa WO4 Ultimate laiendus. Minu tiimis olid Nuwa, Yang Jian ning Ryu Hayabusa(jah, see Ninja Gaideni vend)."}, {"text_idx": "#000004", "text": "Enne lahingusse minekut on vo\u0303imalik panna kokku oma tiim, sa\u0308ttida nendele relvad ja oskused ning valida muusika, mis koosneb kogu kahe po\u0303hifrantsiisi ning Warriors Orochi enda repertuaarist. Heliriba on u\u0308ks teose tugevamaid ku\u0308lgi ning sisaldab endas klassikuid nagu \u201cGod of War\u201d Samurai Warriors 4st ning Ryu Hayabusa taustalugu Warriors Orochi 3st. Lahingud on lihtsad, ent sisaldavad endas head dialoogi, huvitavaid eesma\u0308rke ning kenasid alasid, millel vo\u0303idelda. Kahju on, et neid alasid on kole va\u0308he."}, {"text_idx": "#000005", "text": "Ma\u0308ngu lugu ra\u0308a\u0308gib jumalate sekkumisest inimeste so\u0303dadesse. Odin, Ares, Athena, Zeus, Loki ja paljud teised on uued tegelased, kelle vastu ja kellena saab vo\u0303idelda. Lugu kestab umbes 10 tundi ning on ta\u0308idetud ilusate vaheklippide, mitmete ootamatute po\u0308o\u0308rdpunktide ning fantastiliste momentidega. Na\u0308iteks paneb Zhuge Liang omaenda laeva po\u0303lema, et vastased seal peal maha tappa. Selliseid momente pole mitte va\u0308he ning see teeb Warriors Orochi 4 paganama heaks."}, {"text_idx": "#000006", "text": "Visuaalselt on teos ilus. Tegelaste mudelid on la\u0308bi aegade ainult paranenud ning on jo\u0303udnud praegu parima kvaliteedini, millised nad kunagi olnud on. Alad on ilusad, ta\u0308idetud mitmeku\u0308lgse flooraga ja strateegiliselt paigutatud ehitistega, millele ligipa\u0308a\u0308su saamiseks on vaja ta\u0308ita teatud eesma\u0308rke. Lisaks loole on teoses ka muid ma\u0308ngulaade. Infinity Mode on- nagu nimi u\u0308tleb- lo\u0303pmatuseni suvaliselt genereeritud stsenaariumid, milles saab haruldasi materjale. Lisaks sellele on ka erinevad va\u0308ljakutsed, mida vo\u0303ib leida ka loomissioonides. Otse loomulikult on ma\u0308ngus ka ko\u0303rvalmissioonid, milles saab lahti veel tegelasi ning lisainfot loo vo\u0303i tegelaste endi kohta. Enamjaolt on nad meelelahutuslikud ning naljakad."}, {"text_idx": "#000009", "text": "\u2013 Mysticute animatsioone pole esimesest ma\u0308ngust saati muudetud"}, {"text_idx": "#000010", "text": "You may like these posts"}, {"text_idx": "#000014", "text": "var js, fjs = d.getElementsByTagName(s)[0];\njs = d.createElement(s); js.id = id;"}]